To **Ινστιτούτο Γιουνούς Εμρέ** (τουρκικά: Yunus Emre Enstitüsü‎‎) αποτελεί έναν μη κερδοσκοπικό οργανισμό που δημιουργήθηκε από την τουρκική κυβέρνηση το 2007. Ονομάστηκε προς τιμήν του ποιητή του 14ου αιώνα Γιουνούς Εμρέ και έχει σήμερα παραρτήματα σε διάφορες χώρες του κόσμου. Σκοπός του οργανισμού είναι η διάδοση και η εκπαίδευση στο εξωτερικό της γλώσσας, του πολιτισμού και των τεχνών της Τουρκίας.

Ιστορικό
--------

Η έδρα του ινστιτούτου στην Άγκυρα.
Το ινστιτούτο ιδρύθηκε το 2007 με το νόμο 5653 αλλά καθίσταται λειτουργικό μόλις το 2009. Τα κεντρικά του γραφεία είναι στην Άγκυρα. Αποτελεί μορφωτικό και πολιτιστικό ίδρυμα που επιδιώκει να αποτελέσει έναν οργανισμό αντίστοιχο της φήμης των εκπαιδευτικών οργανισμών και των κέντρων πολιτισμού και γλώσσας όπως το Βρετανικό Συμβούλιο, το Ινστιτούτο Γκαίτε και το Γαλλικό Ινστιτούτο. Το Ινστιτούτο έχει ως στόχο να "*εξασφαλίσει την εγκαθίδρυση και τη λειτουργία πολιτιστικών κέντρων στο εξωτερικό για τη διάδοση και τη προβολή της Τουρκίας, την πολιτιστική της κληρονομιά, τη γλώσσα, τον πολιτισμό και τις τέχνες της, την ανάπτυξη των πολιτιστικών ανταλλαγών και της φιλίας με άλλες χώρες με αυτήν*".α[›]

Στα παραρτήματα του *Ινστιτούτου Γιουνούς Εμρέ* προσφέρονται κυρίως μαθήματα τουρκικής γλώσσας, αλλά και μαθήματα και σεμινάρια πάνω στη τουρκική γραμματεία και τις τέχνες. Στους χώρους των ιδρυμάτων διοργανώνονται ημερίδες, συνέδρια και συζητήσεις στρογγυλής τραπέζης με προσωπικότητες από τον χώρο των γραμμάτων, της πολιτικής και των επιστημών. Το ινστιτούτο έχει παρουσία σε περισσότερες από 40 χώρες σε όλο το κόσμο, ενώ έχει εκφράσει την επιδίωξη του να ξεπεράσει τον αριθμό των 100 παραρτημάτων μέχρι το 2023.

Παραρτήματα
-----------

|  |  |  |  |
| --- | --- | --- | --- |
| * – Άγκυρα
* – Καμπούλ
* – Σκόδρα
* – Τίρανα
* – Αλγέρι
* – Βιέννη
* – Μπακού
* – Βρυξέλλες
* – Φόνιτσα
* – Μόσταρ
* – Σαράγεβο
* – Ζάγκρεμπ
 | * Αρχείο:Flag of 🇨🇾.svg – Λευκωσία
* – Αλεξάνδρεια
* – Κάιρο
* – Λονδίνο
* – Παρίσι
* – Τιφλίδα
* – Βερολίνο
* – Κολωνία
* – Βουδαπέστη
* – Τεχεράνη
* – Ρώμη
* – Τόκυο
 | * – Αμμάν
* – Αστάνα
* – Πέγια
* – Πρίστινα
* – Πρίζρεν
* – Βηρυτός
* Αρχείο:Flag of Vardarska.svg – Σκόπια
* – Κουάλα Λουμπούρ
* – Κομράτ
* – Ποντγκόριτσα
* – Ραμπάτ
* – Άμστερνταμ
 | * – Βαρσοβία
* – Ντόχα
* – Βουκουρέστι
* – Κωνστάντζα
* – Καζάν
* – Βελιγράδι
* – Πρετόρια
* – Χαρτούμ
 |

Σημειώσεις
----------

**^** **α:**  Απόσπασμα:"*Türkiye'yi, kültürel mirasını, Türk dilini, kültürünü ve sanatını tanıtmak, Türkiye’nin diğer ülkeler ile dostluğunu geliştirmek, kültürel alışverişini artırmak için yurt dışında kültür merkezleri kurulmasını ve işletilmesini sağlamak.*"

Παραπομπές
----------

1. 1 2 3  (Τουρκικά) Εφημερίδα της Κυβέρνησης της Τουρκίας (18 Μαΐου 2007). «Yunus Emre Vakfı Kanunu» (PDF). *yee.org.tr*. Αρχειοθετήθηκε από το πρωτότυπο (PDF) στις 21 Σεπτεμβρίου 2017. Ανακτήθηκε στις 17 Σεπτεμβρίου 2016.  (pdf)
2. 1 2  (Τουρκικά)
Yunus Emre Enstitüsü (25 Απριλίου 2016). «Zagreb Yunus Emre Enstitüsü Cumhurbaşkanımızın Katılımıyla Açılıyor». *yee.org.tr*. Αρχειοθετήθηκε από το πρωτότυπο στις 18 Σεπτεμβρίου 2016. Ανακτήθηκε στις 17 Σεπτεμβρίου 2016. .

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ινστιτούτο Γιουνούς Εμρέ** |

* Ιστοσελίδα yee.org.tr, Επίσημη ιστοσελίδα